CELEX: 62007CN0572
Language: sl
Date: 2007-12-24 00:00:00
Title: Zadeva C-572/07: Predlog za sprejetje predhodne odločbe, ki ga je vložilo Krajský soud v Ustí nad Labem (Češka republika) 24. decembra 2007 – RLRE Tellmer Property s.r.o. proti Finanční ředitelství v Ústí nad Labem

29.3.2008   
            
            
               SL
            
            
               Uradni list Evropske unije
            
            
               C 79/14
            
         Predlog za sprejetje predhodne odločbe, ki ga je vložilo Krajský soud v Ustí nad Labem (Češka republika) 24. decembra 2007 – RLRE Tellmer Property s.r.o. proti Finanční ředitelství v Ústí nad Labem
   (Zadeva C-572/07)
   (2008/C 79/25)
   Jezik postopka: češčina
   Predložitveno sodišče
   Krajský soud v Ustí nad Labem (Češka republika)
   Stranki v postopku v glavni stvari
   
      Tožeča stranka: RLRE Tellmer Property s.r.o.
   
      Tožena stranka: Finanční ředitelství v Ústí nad Labem
   Vprašanji za predhodno odločanje
   
               1.
            
            
               Ali se lahko določbe člena 6 (Opravljanje storitev) in člena 13 (Oprostitve) Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (1) razlaga tako, da se na eni strani dajanje v najem stanovanja (eventualno prostora za drug namen kot bivanje) in na drugi strani čiščenje skupnih delov obravnava kot samostojno obdavčljive storitve, ločene ena od druge.
            
         
               2.
            
            
               Če je odgovor na prvo vprašanje nikalen – kar predvideva Krajský soud v Ústí nad Labem – le-to meni, da je Sodišče koristno vprašati, ali določba člena 13 zgoraj navedene direktive, natančneje točka B(1), (i) zahteva obračun davka na dodano vrednost pri stroških čiščenja skupnih delov najemniške stanovanjske hiše ali (ii) ga izključuje ali (iii) dopušča, da država članica odloči o njegovem obračunu.
            
         
      (1)  UL L 145, str. 1.